Mo Matua/tausi tamaiti,

E avatu e le Matagaluega o Aoga ma A'oa'oga lagolago i tamaiti aoga Vitoria o loo aafia i lologa.

O aiga na faaleagaina o latou fale ma/poo meatotino e mafai ona maua fesoasoani mo tamaiti a'oga ta'ito'atasi i o latou fale ina ia suitulaga ai tulaga taua o a'oga, e aofia ai:

* Ofu A'oga
* Seevae
* Komepiuta Feavea'i
* Ato o Komepiuta Feavea'i
* Sim Faaaoga mo le Initaneti
* Pusa o mea faaaoga i le a'oga
* Calculator
* Meafaalogo
* Seevae faigaluega
* Ofu faigaluega
* Ofu 'aau ma mea faaaoga
* Kulimi poloka ai le la

Lagolago e suitulaga mea e maua le tau i luga o le $1,200 mo tamaiti a'oga ta'itasi o loo aafia i:

* Leai pe ua faaleaga le fale; ma/poo
* Leai poo ua faaleaga meatotino

**Faapefea ona talosaga**

Faamolemole faafesoota'i le Matagaluega o Aoga ma A'oa'oga i le laina vave o le 1800 338 663 e resitala ai lau talosaga mo se fesoasoani. E tatala le laina vave mai le 8:30am i le 6:00pm i aso o le vaiaso. O le a avatu fesoasoani i tamaiti a'oga mai le Malo o Vitoria, a'oga Katoliko ma tuma’oti.

O le avea ai ma vaega o le faagasologa o le talosaga, i le taimi o le telefoni o le a talosagaina oe e aumai faamatalaga nei:

* Faai'u
* Faamatalaga Fesoota'i f.t.. tuatusi, telefoni, imeli
* Aafiaga f.t., leai poo ua faaleaga le fale, meatotino
* Igoa o le a'oga i Vitoria
* Numera o tamaiti a'oga i lou fale

O le a tuuina atu e le aufaigaluega a le Hotline ou faamatalaga talosagaina i le pulega talafeagai o le a faatulaga mo lagolago e avatu ia te oe, e ala i lau a'oga.

Faamolemole alu i le [uepisaite a le Matagaluega o Aoga ma A'oa'oga](https://www.vic.gov.au/flood-event-support-children-students-and-families) mo isi lagolago ma faamatalaga mo aiga na aafia i lologa.

E maua tagata faamatalaupu mo aiga o tamaiti a'oga o loo auai i a'oga a le malo i le vili ai i le 131 450.

Faafetai

Pulea'oga